b'\n_START_ARTICLE_\nOrlando Bloom\n_START_SECTION_\nVia\xc8\x9ba\n_START_PARAGRAPH_\nActorul britanic Orlando Bloom s-a bucurat de succes \xc3\xaenc\xc4\x83 de la \xc3\xaenceputul carierei sale cinematografice, datorit\xc4\x83 rolului "Legolas", din trilogia St\xc4\x83p\xc3\xa2nul Inelelor._NEWLINE_Botezat dup\xc4\x83 compozitorul Orlando Gibbons, Orlando \xc8\x99i sora sa Samantha au fost crescu\xc8\x9bi de mama lor, Sonia, \xc8\x99i de un tutore, Colin Stone. La 13 ani, \xc3\xaen timpul unei vacan\xc8\x9be acesta afl\xc7\x8e c\xc7\x8e nu Harry Bloom era adev\xc7\x8eratul s\xc7\x8eu tat\xc7\x8e biologic ci chiar Colin Stone._NEWLINE_Tat\xc7\x8el s\xc4\x83u, Harry Bloom, a murit c\xc3\xa2nd Orlando avea numai patru ani \xc8\x99i a fost un activist important al luptei antiapartheid din Africa de Sud. Harry a scris celebrul volum numit "Episod din Transvaal", a fost \xc3\xaenchis pentru convingeriile sale politice \xc8\x99i a lucrat al\xc7\x8eturi de Nelson Mandela._NEWLINE_Mama sa, femeie de afaceri \xc8\x99i scriitoare, i-a \xc3\xaendrumat pe Orlando \xc8\x99i sora acestuia spre art\xc4\x83. \xc3\x8en timpul \xc8\x99colii, Orli (porecla actorului), joac\xc4\x83 mereu \xc3\xaen spectacolele clasei, iar \xc3\xaen 1983 acesta se mut\xc4\x83 la Londra pentru a-\xc8\x99i dezvolta cariera. Se simte foarte atras de teatru \xc8\x99i nici nu se g\xc3\xa2nde\xc8\x99te la o carier\xc4\x83 cinematografic\xc7\x8e. A jucat doi ani la "Teatrul Na\xc8\x9bional pentru Tineret" \xc3\xaenainte de a ob\xc8\x9bine o burs\xc4\x83 de studii la "Academia de Teatru Americano- Britanic\xc7\x8e"._NEWLINE_Devine un cititor \xc3\xaenr\xc4\x83it al lui Shakespeare, Mitlon, Cehov \xc8\x99i reu\xc8\x99e\xc8\x99te s\xc7\x8e scape de dislexie._NEWLINE_Modul interpretativ a lui Paul Newman \xc3\xael face pe Orlando s\xc7\x8e se r\xc7\x8ezg\xc3\xa2ndeasc\xc7\x8e \xc8\x99i la 16 ani ob\xc8\x9bine rolul unui adolescent care se automutileaz\xc7\x8e pentru a atrage aten\xc8\x9bia celor din jur \xc3\xaen serialul "Casualty" iar mai t\xc3\xa2rziu \xc3\xaen serialul ob\xc8\x9bine un rol \xc3\xaen "Midsomer Murders" (1997)._NEWLINE_La 20 de ani, cu un an \xc3\xaenainte de a juca \xc3\xaen "St\xc7\x8ep\xc3\xa2nul Inelelor", cade de la etajul trei, de pe terasa unui prieten. \xc3\x8e\xc8\x99i rupe spatele \xc8\x99i este la un pas de a-\xc8\x99i petrece via\xc8\x9ba \xc3\xaentr-un scaun cu rotile._NEWLINE_Gra\xc8\x9bie interven\xc8\x9biei chirurgicale, dup\xc4\x83 dou\xc7\x8esprezece zile iese din spital: "La \xc3\xaenceput mi s-a spus c\xc7\x8e s-ar putea s\xc7\x8e nu mai pot merge vreodat\xc7\x8e.Timp de opt zile am stat \xc3\xaentins pe spate. Eram dependent de asistente \xc8\x99i nu puteam s\xc7\x8e fac nimic singur. \xc3\x8entr-un asemenea moment, m\xc3\xa2ndria \xc8\x99i onoarea \xc3\xae\xc8\x9bi sunt luate"._NEWLINE_P\xc3\xa2n\xc7\x8e \xc3\xaen prezent, \xc8\x99i-a mai rupt coastele, ambele picioare, un bra\xc8\x9b, \xc3\xaencheietura m\xc3\xa2inii, un deget de la m\xc3\xa2n\xc7\x8e, unul de la picioare iar capul \xc8\x99i l-a spart de 3 ori. _NEWLINE_Orlando vorbe\xc8\x99te fluent franceza \xc8\x99i are o mul\xc8\x9bime de calificative "excelent" printre care la arta fotografic\xc7\x8e, ol\xc7\x8erit, sculptur\xc7\x8e \xc8\x99i arta dramatic\xc7\x8e._NEWLINE_El este vegetarian \xc8\x99i nu consum\xc4\x83 deloc produse lactate, m\xc3\xa2nc\xc7\x8erurile preferate fiind pizza, pastele, orezul cu legume \xc8\x99i cartofii cop\xc8\x9bi._NEWLINE_Majoritatea cd-urilor din colec\xc8\x9bia sa sunt mai vechi de 10 ani. Primul album cump\xc4\x83rat a fost "Thriller" al lui Michael Jackson. Dintre noii interpre\xc8\x9bi, \xc3\xaei prefer\xc4\x83 mai degrab\xc4\x83 pe cei de la Colplay \xc8\x99i Radiohead._NEWLINE_\xc8\x9aine cu Manchester United dar \xc3\xaei urm\xc4\x83re\xc8\x99te \xc8\x99i pe cei de la Real Madrid, asta pentru c\xc7\x8e David Beckham joac\xc4\x83 pentru ei._NEWLINE_Actorii s\xc7\x8ei prefera\xc8\x9bi sunt Johnny Depp, Edward Norton, Paul Newman \xc8\x99i Daniel Day-Lewis iar filmele preferate sunt " Stand By Me" \xc8\x99i "The Hustler and Amelie"._NEWLINE_Ador\xc7\x8e sporturile extreme, preferatele sale fiind snowbording-ul \xc8\x99i surfing-ul._NEWLINE_C\xc3\xa2nd nu lucreaz\xc7\x8e, Orlando Bloom \xc3\xae\xc8\x99i \xc3\xaemparte timpul \xc3\xaentre Londra \xc8\x99i Los Angeles. _NEWLINE_\xc3\x8en 2002 a fost nominalizat de revista "Teen People" printre cei mai atr\xc7\x8eg\xc7\x8etori actori mai tineri de dou\xc7\x8ezeci \xc8\x99i cinci de ani, iar revista "People" \xc3\xael desemneaz\xc7\x8e ca fiind cel mai v\xc3\xa2nat burlac al anului 2004.\n_START_SECTION_\nVia\xc8\x9b\xc4\x83 personal\xc4\x83\n_START_PARAGRAPH_\n\xc3\x8en 2002 Orlando Bloom o \xc3\xaent\xc3\xa2lne\xc8\x99te pe actri\xc8\x9ba Kate Bosworth \xc3\xaen fa\xc8\x9ba unei cafenele, unde \xc3\xaei este prezentat\xc4\x83 de c\xc4\x83tre un prieten comun. Ace\xc8\x99tia se re\xc3\xaent\xc3\xa2lnesc la premiera filmului St\xc4\x83p\xc3\xa2nul inelelor \xc8\x99i au o rela\xc8\x9bie din 2002 p\xc3\xa2n\xc4\x83 \xc3\xaen septembrie 2006._NEWLINE_La sf\xc3\xa2r\xc8\x99itul anului 2007 \xc3\xaens\xc4\x83, Bloom \xc3\xaencepe s\xc4\x83 se \xc3\xaent\xc3\xa2lneasc\xc4\x83 cu supermodelul australian Miranda Keer. Logodna lor este anun\xc8\x9bat\xc4\x83 dup\xc4\x83 trei ani, \xc3\xaen iunie 2010. La numai o lun\xc4\x83, \xc3\xaen 22 iulie, cei doi se c\xc4\x83s\xc4\x83toresc \xc3\xaentr-o ceremonie privat\xc4\x83._NEWLINE_\xc3\x8en mai pu\xc8\x9bin de un an, Miranda, de 30 de ani, \xc8\x99i Orlando, de 36, au devenit p\xc4\x83rin\xc8\x9bi, povestind despre armonia ce domnea \xc3\xaen casa lor oric\xc4\x83rei reviste dorea s\xc4\x83-i asculte. Se pare, \xc3\xaens\xc4\x83, c\xc4\x83 la ad\xc4\x83postul celor patru pere\xc8\x9bi rela\xc8\x9bia nu era at\xc3\xa2t de fericit\xc4\x83 c\xc3\xa2t l\xc4\x83sau cei doi s\xc4\x83 se \xc3\xaen\xc8\x9beleag\xc4\x83._NEWLINE_\xc3\x8en octombrie 2013 Miranda Kerr \xc8\x99i Orlando Bloom au anun\xc8\x9bat c\xc4\x83 nu mai formeaz\xc4\x83 un cuplu, pun\xc3\xa2nd cap\xc4\x83t rela\xc8\x9biei de \xc8\x99ase ani \xc8\x99i mariajului \xc3\xaen urma caruia a rezultat un copil, Flyn, \xc3\xaen v\xc3\xa2rst\xc4\x83 de 2 ani._NEWLINE_Miranda Kerr \xc8\x99i Orlando Bloom au fost considera\xc8\x9bi ca fiind unul dintre cele mai stabile cupluri de la Hollywood.\n_START_SECTION_\nCarier\xc7\x8e\n_START_PARAGRAPH_\nPrimul rol important a lui Orlando Bloom a fost \xc3\xaen filmul "Wilde" (1997), film apreciat de critici, \xc8\x99i care i-a adus multe oferte de roluri, pe care el le-a refuzat \xc3\xaens\xc4\x83, pentru a face teatru. Dup\xc4\x83 "Wilde", Orli a urmat "\xc8\x98coala de Muzic\xc4\x83 \xc8\x99i Teatru Guidhall" pentru trei ani. _NEWLINE_\xc3\x8en teatru, Orlando a ap\xc4\x83rut \xc3\xaen piese precum: "Pesc\xc4\x83ru\xc8\x99ul", "A Dou\xc4\x83sprezecea Noapte", "Femei din Troia"._NEWLINE_Apoi Peter Jackson a "descoperit" \xc3\xaen 1999 frumuse\xc8\x9bea clasic\xc4\x83 a lui Orlando Bloom pentru mult mediatizata trilogie "St\xc4\x83p\xc3\xa2nul Inelelor" ("The Lord of the Rings")._NEWLINE_Prezent la audi\xc8\x9bile pentru "St\xc4\x83p\xc3\xa2nul Inelelor", Orlando alege s\xc4\x83 dea o prob\xc4\x83 pentru Faramir, dar regizorul Peter Jackson nu \xc3\xael accept\xc4\x83 \xc3\xaen acest rol, consider\xc3\xa2nd c\xc4\x83 este mult mai potrivit pentru Legolas."Legolas nu vorbe\xc8\x99te mult - prefer\xc4\x83 s\xc4\x83 lase faptele s\xc4\x83 o fac\xc4\x83."_NEWLINE_Urm\xc4\x83toarele 18 luni \xc8\x99i le petrece \xc3\xaen Noua Zeeland\xc4\x83, \xc3\xaenv\xc4\x83\xc8\x9b\xc3\xa2nd s\xc4\x83 c\xc4\x83l\xc4\x83reasc\xc4\x83 \xc8\x99i s\xc4\x83 trag\xc4\x83 cu arcul."Am \xc3\xaenceput cu trasul cu arcul, am c\xc4\x83l\xc4\x83rit aproape dou\xc4\x83zeci de cai, m-am antrenat la sala de for\xc8\x9b\xc4\x83 \xc8\x99i am \xc3\xaenva\xc8\x9bat modul elfilor de a vorbi \xc8\x99i de a lupta._NEWLINE_Dup\xc4\x83 ce a jucat \xc3\xaen cele trei fime din "St\xc4\x83p\xc3\xa2nul Inelelor", a lucrat cu Ridley Scot in "Elicopter la p\xc4\x83m\xc3\xa2nt" ("Black Hawk Down")._NEWLINE_\xc3\x8en 2003 au fost lansate "Banda lui Kelly", "Pira\xc8\x9bii din Caraibe: Blestemul Perlei Negre" \xc8\x99i "\xc3\x8entoarcerea Regelui"-cel de-al treilea film al trilogiei "St\xc4\x83p\xc3\xa2nul Inelelor"._NEWLINE_\xc3\x8en 2004 au avut loc premierele la "Troia" \xc8\x99i "Meciul cel mare" ("The Calcium Kid").Tot \xc3\xaen 2004, Orlando Bloom a jucat primul s\xc4\x83u rol principal \xc3\xaentr-o produc\xc8\x9bie important\xc4\x83, "Regatul Cerului" ("The Kingdom of Heaven"), din nou \xc3\xaempreun\xc4\x83 cu Ridley Scott. A jucat rolul principal- Drew Baylor \xc3\xaen filmul "Elizabethtown", \xc3\xaen regia lui Cameron Crowwe_NEWLINE_Filmul independent "Haven" ("Refugiul") a debutat \xc3\xaen 2004 la Festivalul de Film din Toronto. Orlando Bloom a jucat \xc8\x99i a \xc8\x99i co-produs filmul. _NEWLINE_Partea a doua a "Pira\xc8\x9bilor din Caraibe", numit\xc4\x83 "Pira\xc8\x9bii din Caraibe: Cuf\xc4\x83rul Omului Mort" \xc3\xae\xc8\x99i \xc3\xaencepe film\xc4\x83rile \xc3\xaen martie 2005 \xc8\x99i urmeaz\xc4\x83 s\xc4\x83 fie lansat\xc4\x83 \xc3\xaen vara lui 2006. \xc3\x8en vara anului 2007- moment \xc3\xaen care fost lansat\xc4\x83 cea de-a treia parte a filmului \xc8\x99i anume "Pira\xc8\x9bii din Caraibe: La Cap\xc4\x83tul Lumii".'